Guadalajara fue fundada lo 14 de febrero de 1542 per Cristóbal de Oñate, un conqueridor basco, como capital d'o Reino de Nueva Galicia, parte d'o Virreinato de Nueva Espanya. Dimpués de 1572, la Reyal Audiencia de Guadalajara, anteriorment subordinada a la Ciudat de Mexico, se convirtió en a sola autoridat en Nueva Espanya con autonomía sobre Nueva Galicia, a causa d'o rapido creiximiento d'a riqueza en o reino dimpués d'o escubrimiento d'archent. Pa lo sieglo XVIII, Guadalajara heba preso lo suyo puesto como la segunda ciudat mas gran de Mexico, dimpués de migracions colonials masivas en os decenios de 1720 y 1760. Entre la Guerra d'Independencia de Mexico, o lider independentista Miguel Hidalgo y Costiella establió lo primer gubierno revolucionario de Mexico en Guadalajara en 1810. La ciudat florió entre lo Porfiriato, con l'advenimiento d'a revolución industrial, pero lo suyo creiximiento se veyió obstaculizau significativament entre la Revolución Mexicana. En 1929, la Guerra Cristera remató dentro d'as mugas d'a ciudat, quan lo president Plutarco Elías Calles proclamó lo "Chilo de Guadalajara". La ciudat experimentó un creiximiento contino entre la resta d'o sieglo XX, aconseguindo una población metropolitana d'1 millón en o decenio de 1960 y superando los 3 millons en o decenio de 1990.